Иван Пейчев
Никакъв път…

chitanka.info

Никакъв път

определян от релси,

от гари задъхани,

никакво ясно небе,

бързо небе

определящо ясните

бързи криле

не ще ни възвърнат

морето.

Само конете,

превърнати в смърт

ще достигнат,

ще върнат морето ни,

непостижимото

наше море.

Ти не бързай,

ти недей с едно

нетърпение

да изнервяш конете.

Помни, те са превърнати

в смърт.

Само тяхната

равномерност безлична

би ни върнала

непостижимото

наше море.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.